

Kā lasīt NordDRG definīciju tabulas

NordDRG definīciju tabulas kontrolē lielāko daļu grupēšanas procesa. Izmantojot šīs tabulas, var detalizēti izpētīt grupēšanas loģiku. Definīciju tabulas katrai NordDRG versijai ir dažādos formātos, pašlaik Excel, CSV un JSON. CSV un JSON failus izmanto tirgū pieejamajos datorizētajos grupētājos, savukārt Excel formāts ir paredzēts informācijai. Excel formātā visas tabulas ir vienā dokumentā, izkārtotas dažādās cilnēs. Šīs tabulas ir viegli lasāmas, jo tajās ir iekļauti papildu dati, kas nav nepieciešami grupēšanai, piemēram, DRG, diagnožu un manipulāciju nosaukumi.

*Šajā dokumentā ir aprakstīti definīciju tabulu lasīšanas pamati Excel formātā. Aprakstā galvenā uzmanība ir pievērsta tabulām, kas ir svarīgas grupēšanai.*

Visbiežāk definīciju tabulas tiek pētītas, lai noskaidrotu, kuras diagnozes vai manipulācijas ir iekļautas konkrētā DRG grupā vai kurās DRG grupās var grupēt konkrētas diagnozes vai manipulācijas. Šīs darbības ir aprakstītas dokumenta beigās, bet, lai varētu veikt šīs darbības, ir nepieciešamas pamatzināšanas par tabulu saturu.

Pirmā cilne ir ***readme***, kurā uzrādīta būtiska informācija – grupētāja versijas gads, nosaukums, datums un avots (NDMS ir [*Nordic Casemix* centra](https://nordcase.org/principles/timetable/) izstrādāta NVD rīcībā esoša programma, kurā definīciju tabulu informācija apkopota atsevišķas programmas veidā, pieejama tikai NVD).

Tāpat tur tiek iekļautas aktuālās izmaiņas pret iepriekšējā perioda DRG definīciju tabulām.

# Tabula *drg\_logic*

Tabulā atkarībā no valsts versijas ir no 2700 līdz vairāk nekā 4000 rindu. Katra rinda attiecas uz citu unikālu grupēšanas noteikumu. Tāpēc rindu ir ievērojami vairāk nekā DRG skaits, un tas ir saistīts ar to, ka dažādi noteikumi var novest pie vienas un tās pašas DRG grupas. Grupēšanas procesa laikā pacienta medicīniskās kartes dati tiek salīdzināti ar grupēšanas noteikumos norādītajiem datiem, rindu pa rindai, sākot no tabulas augšas virzienā uz leju, līdz dati ir saskaņoti. Tad process apstājas, un grupētājs sniedz DRG, *rtc* kodu (vairāk par *rtc* kodu skatīt tālāk), kas ir konkrētajā rindā.

Grupēšanas noteikumos nav diagnožu vai manipulāciju kodu. Tā vietā noteikumi ir balstīti uz diagnožu un manipulāciju dažādajām grupēšanas īpašībām, kas iegūtas no definīciju tabulām *dg\_feat* un *proc\_feat*, kuras sīkāk aprakstītas turpmāk. Tā kā daudziem diagnožu vai manipulāciju kodiem ir vienādas grupēšanas īpašības, ar vienu grupēšanas noteikumu var apstrādāt lielāku skaitu diagnožu un manipulāciju.

Tabulā *drg\_logic* ir vairākas kolonnas ar dažādām grupēšanas procesa funkcijām. Turpmāk kolonnas ir aprakstītas secībā, kādā tās ir izvietotas tabulā.

## Kolonna *ord*

Nosaukums apzīmē "secību", un vērtības šajā slejā norāda grupēšanas noteikumu relatīvo secību. Galvenais princips nosaka, ka DRG noteikumi ar lielāku nozīmi ir pirms DRG noteikumiem ar mazāku nozīmi, vismaz katrā MDC (sk. vairāk par MDC tālāk). Šī hierarhiskā secība novērš to, ka, pievienojot vēl vienu manipulācijas kodu, rodas DRG ar mazāku svaru jeb nozīmīgumu.

## Kolonna *id*

Nosaukums apzīmē "identifikatoru". Katram noteikumam šī ir unikāla vērtība.

## Kolonna *drg\_nat*

Tas ir grupēšanas rezultāts, t. i., DRG kods, ko nosaka grupēšanas noteikums.

## Kolonna *drg\_text\_nat*

DRG koda teksts jeb nosaukums, uz kuru norāda grupēšanas noteikums, konkrētas valsts valodā

## Kolonna *drg\_comb*

Tas ir DRG kods kombinētajā NordDRG versijā, ko nosaka grupēšanas noteikums.

Tāds ir ieviests, jo ne visām valstīm vēsturiski ir vienādi DRG grupu kodi pie vienādiem nosaukumiem.

## Kolonna *rtc*

Nosaukums apzīmē "atgrieztās vērtības kodu", un šī vērtība ir daļa no grupēšanas rezultāta (kopā ar DRG kodu). Skaitlis 0 vai burts A nozīmē, ka ievades dati (diagnožu kodi u. c.) ir pareizi, bet citas vērtības norāda uz dažāda veida problēmām. Visi atgrieztās vērtības kodi ir norādīti tabulā *rtc* (skatīt atsevišķu cilni ar šādu nosaukumu).

Ailēs no ***icd*** līdz ***disch*** norādītas prasības, kas jāievēro katram grupēšanas noteikumam. Attiecība

starp kolonnām ir "un" (nevis "vai"), kas nozīmē, ka ir jāizpildās visām rindā norādītajām prasībām.

## Kolonna *icd*

Vērtība + (plus) nozīmē, ka jābūt galvenajai diagnozei (= pacienta izrakstīšanas pamata jeb pirmajai diagnozei) ar diagnozes kodu saskaņā ar tabulu *dg*  (skatīt atsevišķu cilni ar šādu nosaukumu). Ja lauks ir tukšs, diagnozes kodam nav nozīmes. Ar vērtību - (mīnuss) diagnozes kods nav atļauts. Pēdējais attiecas uz pacienta datu pārbaudes un apstiprināšanas nosacījumiem, un tie noved pie DRG grupas ar kodu 470 vai tās apakšgrupām (sākas ar Z zviedru versijā).

## Kolonna *mdc*

MDC ir abreviatūra no *Major Diagnostic Category*, kas ir ļoti aptuvena visu esošo diagnožu klasifikācija tikai 27-29 grupās (ieskaitot MDC 98 un 99) atkarībā no valsts versijas. Ailē *mdc* ir norādīts, kādai MDC ir jāpieder galvenajai diagnozei. Jāņem vērā, ka tas ne vienmēr sakrīt ar faktiskās DRG MDC. Ja lauks ir tukšs, tiek pieņemts diagnozes kods no jebkura MDC. Visu diagnožu kodu MDC ir uzskaitīti tabulā *dg\_feat*, kas sīkāk aprakstīta turpmāk. Visi esošie MDC un to teksti ir pieejami tabulā *mdc* (skatīt atsevišķu cilni ar šādu nosaukumu).

## Kolonna *dgcat*

Nosaukums nozīmē "diagnozes kategorija". Ja ir norādīta vērtība, galvenās (pamata izrakstīšanas) diagnozes kodam jābūt ar tādu pašu vērtību. Diagnozes kods, kas atrodas pozīcijā kā sekundārā diagnoze, nekad nevar radīt nekādu *dgcat* vērtību. Diagnozes kods var piederēt tikai vienai vienīgai diagnozes kategorijai nacionālajās NordDRG versijās. Kopīga *dgcat* vērtību iezīme ir tā, ka tajās ir burts M un skaitļi pirms burta M ir tādi paši kā diagnozes koda MDC.

Visu diagnožu kategoriju saraksts (ar skaidrojošo tekstu) ir pieejams tabulā *dgcat\_name* (skatīt atsevišķu cilni ar šādu nosaukumu). Diagnožu kategoriju vērtības diagnožu kodiem ir redzamas tabulā *dg\_feat*, kas sīkāk aprakstīta turpmāk

## Kolonna *pdgprop*

Nosaukums nozīmē "galvenās diagnozes īpašība". Ja ir norādīta vērtība, galvenās diagnozes kodam jābūt ar tādu pašu vērtību. Diagnozes kods, kas atrodas pozīcijā kā sekundārā diagnoze, nekad nevar radīt nekādu pdgprop vērtību. Galvenās diagnozes īpašību izmanto līdzīgi kā iepriekš aprakstīto diagnožu kategoriju, taču ir būtiska atšķirība. Diagnozes kods var piederēt tikai vienai diagnožu kategorijai (*dgcat*), bet tam var būt vairākas galvenās diagnozes īpašības (*pdgprop*). Tādējādi galvenās diagnozes īpašības var izmantot, lai izveidotu grupēšanas noteikumus tikai dažiem diagnožu kodiem, kas pieder konkrētai diagnožu kategorijai. Kopīgā *pdgprop* vērtību iezīme ir tā, ka tajās ir burts P. Visu *pdgprop* vērtību saraksts (ar skaidrojošiem tekstiem) ir tabulā *pdgprop\_name* (skatīt atsevišķu cilni ar šādu nosaukumu). Daudziem diagnožu kodiem nav *pdgprop* vērtības, bet citiem var būt vairākas *pdgprop* vērtības. Diagnozes kodu *pdgprop* vērtības, ja tādas ir, ir uzskaitītas tabulā *dg\_feat*, kas sīkāk aprakstīta turpmāk.

## Kolonna *compl*

Nosaukums apzīmē "komplikācijas un/vai blakus saslimšanas", ko parasti saīsināti apzīmē ar *CC* (=ar komplikācijām un blakus saslimšanām, abreviatūra no angļu valodas *Complications and Comorbidities*). Noteikumos, kas nosaka DRG tipa *ar MCC* (= ar nozīmīgām komplikācijām, abreviatūra no angļu valodas *Major CC*), vērtība šajā slejā ir 2 (bieži novērojama Zviedrijas versijā, bet reti citās, Latvijā uz dokumenta tulkošanas brīdi tikai diabēta DRG grupa), un noteikumos, kas nosaka DRG tipu *ar CC*, vērtība šajā slejā ir 1. Citādi sleja ir tukša.

Ne visas DRG grupas ir sadalītas apakšgrupās *ar MCC* un *ar CC*, bet, ja tā ir, *MCC* noteikums definīciju tabulā vienmēr atrodas virs atbilstošā *CC* noteikuma, kas, savukārt, vienmēr atrodas virs atbilstošā DRG noteikuma bez *CC*.

Lai pacienta datus iedalītu MCC apakšgrupā, pacienta datiem jāsatur diagnozes kods ar *CC* īpašību = 2, un, lai tos iedalītu *CC* apakšgrupā, pacienta datiem jāsatur diagnozes kods ar *CC* īpašību

= 1, bet, ja nav iepriekšēja MCC noteikuma, arī pacienta dati ar diagnozes kodu ar īpašību *CC*

= 2 tiks sagrupēti saskaņā ar *CC* noteikumu. Tādējādi vērtību 1 slejā *compl* var nolasīt kā 1 vai 2.

*CC* 1 un 2 īpašību var ģenerēt ar dažiem diagnožu un manipulāciju kodiem nedaudz atšķirīgos veidos:

* + Salīdzinoši nelielam skaitam manipulāciju kodu *CC* ir īpašība = 1, bet līdz šim nevienam manipulācijas kodam nav *CC* īpašības = 2. Manipulāciju kodus, kuriem ir *CC* īpašība, var apskatīt tabulā *proc\_feat*, kas sīkāk aprakstīta turpmāk.
  + Jau lielākam skaitam diagnožu kodu ir iespēja radīt *CC* īpašību, bet tikai sekundārās diagnozes pozīcijā. Tādējādi galvenā/pamata diagnoze nekad nevar radīt *CC* īpašību. Iespējami komplicējošajām diagnozēm nav tiešas *CC* īpašības kā manipulāciju kodiem. Tā vietā tās ir sakārtotas komplikāciju kategorijās. Kurai komplikāciju kategorijai diagnozes kods pieder, var redzēt tabulā *dg\_feat* pie mainīgā tipa (*vartype*) *COMPL*. Komplikāciju kategoriju kodiem vidū ir burts *G*, *C* vai *I*. Komplikāciju kategorija ar burtu *G* var radīt *CC* īpašību = 2, un komplikāciju kategorija ar burtu *C* var radīt *CC* īpašību = 1, bet šim noteikumam ir izņēmumi. Katrai komplikāciju kategorijai ir saraksts ar galvenajām diagnozēm, kuras nevar tikt komplicētas ar sekundāro diagnozi ar šo komplikāciju kategoriju. Šie izņēmumu saraksti ir tabulā *compl\_excl*, kas sīkāk aprakstīta turpmāk.

Komplikāciju kategorija ar burtu I ir neaktīva. Ir nepieciešams papildu diagnozes kods, lai to aktivizētu līdz komplikāciju kategorijai ar burtu *C*. Visu komplikāciju kategoriju saraksts ir tabulā *compl\_name* (skatīt atsevišķu cilni ar šādu nosaukumu). Šajā tabulā ailē *inclprop* var redzēt arī grupēšanas īpašības, kas vajadzīgas, lai aktivizētu neaktīvu komplikāciju kategoriju.

## Kolonna *or\_proc*

Nosaukums nozīmē "operāciju zāles manipulācijas īpašība". Daudziem manipulāciju kodiem ir šī grupēšanas īpašība. Lielo intervenču jeb operāciju kodiem, kuras pamatā tiek veiktas operāciju zālē, *OR* vērtība ir 1. Savukārt lielo intervenču kodiem, kuras parasti veic ambulatorā aprūpē, *OR* vērtība ir 2. Citiem manipulāciju kodiem nav *OR* īpašības vai tā = 0 (nulle).

Visu manipulāciju kodu *OR* vērtības, ja tādas ir, ir uzskaitītas tabulā *proc\_feat*, kas sīkāk aprakstīta turpmāk.

Pašreizējā grupēšanas noteikuma *OR* īpašība ir norādīta kolonnā *or\_proc*, bet nevis ar skaitļiem 1 vai 2, bet gan ar burtiem S, P, N vai Z, un tiem ir šāda nozīme:

* S = jābūt *OR* īpašībai ar vērtību 1,
* P = jābūt *OR* īpašībai ar vērtību 1 vai 2,
* N = *OR* īpašība ar vērtību 1 nedrīkst parādīties, bet *OR* īpašība ar vērtību 2 ir atļauta,
* Z = *OR* īpašība nedrīkst parādīties ne ar vērtību 1, ne 2.

## Kolonna *procpro*

Nosaukums nozīmē "manipulācijas īpašība". Ja definīcijas tabulā ir norādīta vērtība, jebkuram manipulācijas kodam pacienta datos jābūt ar tādu pašu vērtību.

*Procpro* vērtībām ir raksturīgi, ka tajās ir iekļauti burti D, E, O, S, T vai V:

* + D apzīmē diagnostikas manipulācijas (lielākoties lietots somu valodas versijā),
  + E apzīmē endoskopiskās manipulācijas,
  + O apzīmē dažādas ambulatorās manipulācijas (galvenokārt norvēģu valodā),
  + S apzīmē ķirurģiskas manipulācijas,
  + V apzīmē dažādas ambulatorās manipulācijas (lielākoties lietotas zviedru valodas versijā).

Visu manipulāciju īpašību saraksts (ar paskaidrojumiem) ir pieejams tabulā *procprop\_name* (skatīt atsevišķu cilni ar šādu nosaukumu).

Manipulāciju kodu *procpro* vērtības ir redzamas tabulā *proc\_feat*, kas sīkāk aprakstīta turpmāk.

## Kolonna *secpro*

Nosaukums nozīmē "sekundārās manipulācijas īpašība". Ja šajā slejā ir vērtība, tad pacienta datos jābūt papildu sekundārajai manipulācijai, kurai ir šī īpašība. Ja pirms īpašības ir mīnuszīme, tas nozīmē, ka manipulācijas īpašība nav atļauta. Atsevišķa mīnuszīme nozīmē, ka nedrīkst būt sekundāras manipulācijas *OR* īpašība = 1.

## Kolonnas *dgprop1*, *dgprop2*, *dgprop3* un *dgprop4*

Šo četru sleju nosaukumi apzīmē "diagnozes īpašību". Ja definīciju tabulā ir vērtība, tad jebkuram pacienta manipulācijas vai diagnozes kodam jābūt ar tādu pašu *dgprop* vērtību. Jāņem vērā, ka ne tikai diagnožu kodiem, bet arī manipulāciju kodiem var būt diagnozes īpašības, un vienam un tam pašam kodam var būt vairākas atšķirīgas diagnozes īpašības. Jāņem vērā arī tas, ka diagnozes īpašību var radīt diagnožu kodi neatkarīgi no tā, vai tie ir galvenā vai sekundārā diagnoze. Izmantojot visas šīs iespējas un iespēju apvienot vairākas prasības šajās četrās slejās, ir iespējams izveidot diezgan sarežģītus grupēšanas noteikumus.

Šīs kolonnas tiek izmantotas arī mainīgā tipa (*vartype*) *sdgpro* (sekundārās diagnozes īpašība). *dgprop* vērtībām kopīga īpašība ir tā, ka tajās ir ietverts burts *X*, bet *sdgpro* vērtībās burts *K*. Visu *dgprop* un *sdgpro* vērtību saraksts ir tabulā *dgprop\_name* (skatīt atsevišķu cilni ar šādu nosaukumu). Manipulācijas un diagnozes kodi ar diagnozes īpašību ir uzskaitīti attiecīgi tabulās *proc\_feat* un *dg\_feat* pie mainīgā tipa (*vartype*) *dgprop*.

Diagnožu kodi ar sekundārās diagnozes īpašību ir uzskaitīti tabulā *dg\_feat* pie mainīgā tipa (*vartype*) *sdgpro*.

## Kolonna *agelim*

Nosaukums nozīmē "vecuma ierobežojums". Jāņem vērā, ka vecums ir izteikts dienu skaitā, un stacionārajiem pacientiem tas attiecas uz pacienta vecumu hospitalizācijas brīdī. Tas ir īpaši svarīgi jaundzimušo pacientu grupēšanai. Jāņem vērā arī tas, ka vecuma ierobežojumi nav norādīti visos DRG noteikumos ar vecuma dalījumu. Tas ir praktisku iemeslu dēļ. Ja iepriekšējais noteikums attiecas uz visiem vienas vecuma kategorijas gadījumiem, tad, protams, nākamajā noteikumā par otru vecuma kategoriju vecuma ierobežojums nav nepieciešams.

## Slejā *sex*

No NordDRG 2016 un turpmākajiem gadiem ir svītroti apstiprināšanas noteikumi, kas noved pie DRG ar tekstu, ka diagnoze vai procedūra un pacienta dzimums nesakrīt, un nav grupēšanas noteikumu, kas attiecas tikai uz vienu no dzimumiem. Tādējādi šī sleja ir tukša, bet tai joprojām ir funkcija. Grupētājos ir stingri noteikts, ka grupēšanas īpašība, kas sākas ar 98, tiek konvertēta uz atbilstošo īpašību, kas sākas ar 12, ja pacients ir vīrietis, un uz atbilstošo īpašību, kas sākas ar 13, ja pacients ir sieviete. Tāpēc ir validācijas noteikumi, kas noved pie DRG 470G (Z73 zviedru valodas versijā) ar tekstu "Trūkst informācijas par dzimumu", ja galvenā diagnoze pieder pie MDC

98 un lauks "dzimums" ir tukšs. Sīkāku informāciju skatīt nodaļā "MDC 98" turpmāk šajā dokumentā.

## Kolonna *dur*

Nosaukums apzīmē "ilgumu", t. i., hospitalizācijas dienu skaitu. Ņemiet vērā, ka slimnīcā pavadīto dienu skaits tiek aprēķināts kā izrakstīšanas datums mīnus uzņemšanas datums plus viena diena. Tādējādi pacientam, kurš ir uzņemts un izrakstīts vienā un tajā pašā datumā, ir viena slimnīcas diena. Ambulatorie pacienti nekad netiek uzņemti, tāpēc viņiem vienmēr ir nulle slimnīcas dienu. DRG pamatprincips ir tāds, ka uzturēšanās ilgums nedrīkst ietekmēt grupēšanu, tāpēc ilgumu izmanto gandrīz tikai, lai nošķirtu stacionārus (*dur* tad ir > 0) un ambulatorus *dur* tad ir < 1). Dažu valstu NordDRG versijās ir DRG īslaicīgai stacionāra aprūpei; *dur* ir < 2, arī Latvijai.

Tomēr jāņem vērā, ka lielākajā daļā noteikumu attiecībā uz stacionārajiem pacientiem ilgums nav norādīts. Tas ir praktisku iemeslu dēļ. Ja attiecīgie kontakti ambulatorajā aprūpē jau ir sagrupēti ambulatorajā DRG, izmantojot noteikumus, kas atrodas augstāk *drglogic* tabulā, stacionāro pacientu noteikumos nav nepieciešams norādīt > 0.

Jāņem vērā, ka dokumenta tulkošanas laikā Latvijā DRG sistēma nav ieviesta ambulatorajā aprūpē.

## Kolonna *disch*

Nosaukums nozīmē "izrakstīšanas kustība". Ja grupēšanas noteikums pieprasa īpašu

izrakstīšanas veidu, tas tiek norādīts ar burtu šādi:

* E = izrakstīts miris ,
* N = izrakstīts dzīvs,
* R = pārvests uz citu slimnīcu.

## Kolonna *nat\_ver*

Šai kolonnai nav nozīmes grupēšanā. Tā tikai norāda uz valsts NordDRG versiju, kur ieraksts ir aktuāls.

# Tabula *dg\_feat*

Tabulā ir iekļauti visi diagnožu kodi ar grupēšanas īpašībām.

Vecākās Excel versijās tabula ir sadalīta *dg1* un *dg2*, jo tā ir liela.

Tabulas kolonnas ir šādas:

## code\_nat

Šajā slejā ir valsts diagnožu kodi, norādīti bez atdalītājzīmes punkta. Ja ir zvaigznītes un krustiņa kombinācijas, šajā slejā ietverts zvaigznītes kods.

## *d\_code\_nat*

Ja valstī lieto zvaigznīšu un krustiņu kombinācijas, šajā slejā ir norādīts krustiņa kods.

## *text\_nat*

Šeit ir attiecīgās valsts versijas teksti jeb nosaukumi kodiem, kas norādīti slejā *code\_nat*. Teksti ir iegūti no tabulas *dg*.

## *d\_text\_nat*

Šeit ir attiecīgo valstu teksti kodiem, kas norādīti ailē *d\_code\_nat*. Teksti ir iegūti no tabulas *dg*.

## *code\_plus*

Šeit ir norādīti SSK+ [domāts – SSK-10 klasifikators] kodi, kas atbilst valsts kodiem slejā *code\_nat*. SSK+ ir diagnožu klasifikācija, kas ir kopīga visām NordDRG sistēmas valstīm un ļauj salīdzināt grupēšanas loģiku dažādās NordDRG valstu versijās.

## *d\_code\_plus*

Šeit ir norādīti SSK+ kodi, kas atbilst attiecīgās valsts kodiem slejā *d\_code\_nat*.

## *text\_plus*

Šeit ir kodiem pievienotie teksti slejā *code\_plus*.

## *d\_text\_plus*

Šeit ir kodiem pievienotie teksti, kas norādīti slejā *d\_code\_plus*.

## *vartype*

Nosaukums nozīmē "mainīgais tips". Dažādi mainīgo tipi jau ir minēti tabulas *drglogic* aprakstā, bet šeit ir kopsavilkums: *(Mainīgo tipu saīsinājumi dg\_feat tabulā var nedaudz atšķirties no saīsinājumiem tabulas drg\_logic kolonnu virsrakstos, bet tie nozīmē vienu un to pašu.).*

* MDC = galvenā diagnostikas kategorija,
* *gdcat* = diagnozes kategorija,
* *pdgpro* = galvenā jeb pamata diagnozes īpašība,
* COMPL = komplikāciju kategorija,
* *dgprop* = diagnozes īpašība,
* *sdgpro* = sekundārās diagnozes īpašība.

## *varval*

Nosaukums nozīmē "mainīgā vērtība". Mainīgo vērtību kopīgās īpašības jau ir minētas iepriekš tabulas *drg\_logic* aprakstā, bet šeit ir sniegts kopsavilkums:

* MDC vienkārši skaitļi, divi cipari,
* DGCAT satur burtu M. Skaitļi pirms M = MDC,
* *pdgpro* satur burtu P,
* COMPL satur burtu G, C vai I,
* *dgprop* satur burtu X,
* *sdgpro* satur burtu K.

## *prop\_0*

*True* nozīmē, ka kodam nav citu īpašību, izņemot tās, kas norādītas rindā. *False*

nozīmē, ka kodam ir vairākas īpašības.

## *varval\_text\_nat*

Šeit var būt ļoti īss mainīgā lieluma apraksta teksts valsts valodā. Teksti ir no tabulām *mdc\_name*, *dgcat\_name*, *pdgprop\_name*, *compl\_name* un *dgprop\_name*. Jāņem vērā, ka mainīgo lielumu nacionālie teksti nav ne uzturēti atsevišķi esošajā NDMS programmā, ne arī piegādāti DRG sistēmas izstrādātājam un uzturētājām *Nordic Casemix* centram (turpmāk – NCC). Ja ir vēlēšanās, tos var pievienot valstu organizācijas.

## *varval\_text\_comb*

Ļoti īss mainīgā lieluma apraksta teksts angļu valodā. Piegādā NCC.

## *nat\_ver*

Ar ierakstiem šajā slejā identificē, par kuras valsts NordDRG versiju ir runa.

# Tabula *proc\_feat*

Tabulā ir iekļauti visi DRG sistēmā lietotie manipulāciju kodi ar grupēšanas īpašībām. Slejas ir šādas:

## *code\_nat*

Šeit ir norādīti manipulāciju kodi (pamatā NCSP) saskaņā ar valsts klasifikāciju [Zviedrijā tā ir KVÅ].

## text\_nat

Valstu manipulāciju kodu teksti jeb nosaukumi, kas iegūti no tabulas *proc*.

## code\_plus

Šeit ir norādīti NCSP+ kodi, kas atbilst valstu kodiem slejā *code\_nat*. NCSP+ ir manipulāciju klasifikācija, kas ir kopīga visām NordDRG sistēmas valstīm un kas (tāpat kā ICD+) ļauj salīdzināt grupēšanas loģiku dažādās NordDRG valstu versijās.

## text\_plus

Šeit ir kodiem pievienotie teksti slejā *code\_plus*.

## vartype

Nosaukums nozīmē "mainīgais tips. Dažādi mainīgo tipi jau ir minēti tabulas *drg\_logic* aprakstā, bet šeit ir kopsavilkums: *(Mainīgo tipu saīsinājumi proc\_feat tabulā var nedaudz atšķirties no saīsinājumiem tabulas drg\_logic kolonnu virsrakstos, bet tie nozīmē vienu un to pašu.).*

* *CC*= *CC* pazīme
* *dgprop* = diagnozes īpašība
* *OR* = *OR* īpašība
* *procpr* = manipulācijas īpašums

## varval

Nosaukums nozīmē "mainīgā vērtība". Mainīgo vērtību kopīgās īpašības jau ir minētas iepriekš tabulas *drg\_logic* aprakstā, bet šeit ir sniegts kopsavilkums:

* CC cipars 1, ja kodam ir īpašība CC,
* *dgprop* satur burtu X,
* *OR* cipars 1 vai 2, ja kodam ir īpašība *OR*. Pretējā gadījumā 0 (nulle),
* *procpr* satur burtu D, E, O, S, T vai V, kā aprakstīts iepriekš.

## *or\_val*

Atsevišķa sleja vērtībai *OR*. Tas ļauj filtrēt visus manipulāciju kodus ar noteiktu manipulācijas īpašību slejā *varval* un vienlaikus redzēt to *OR* vērtību.

## *prop\_0*

*True* nozīmē, ka kodam nav citu īpašību, izņemot tās, kas norādītas rindā.

*False* nozīmē, ka kodam ir vairākas īpašības.

## *varval\_text\_nat*

Šeit var būt ļoti īss mainīgā lieluma apraksta teksts valsts valodā. Teksti ir no tabulām *dgprop\_name* un *procprop\_name*. Mainīgo vērtību *CC* un *OR* mainīgajām vērtībām nav tekstu. Jāņem vērā, ka mainīgo vērtību nacionālie teksti nav ne NDMS, ne arī NCC tos sniedz. Ja ir vēlēšanās, tos var pievienot valstu organizācijas.

## *varval\_text\_comb*

Ļoti īss mainīgā lieluma apraksta teksts angļu valodā. Piegādā NCC.

## *nat\_ver*

Norāda, par kuras valsts NordDRG versiju ir runa.

# Tabula *compl\_excl*

Tabulā ir norādītas galvenās diagnozes, kuras nevar "sarežģīt" ar sekundārajām diagnozēm ar

noteiktām *COMPL* vērtībām. Tabulu lasa šādi:

* + Slejā *varval*atfiltrējiet sekundārās diagnozes *COMPL* vērtību (kas iegūta no tabulas *dg\_feat*).
  + Slejā *code\_nat* **(**un *d\_code\_nat* zvaigznītes un krustiņa kodiem) jāmeklē galvenās diagnozes kodu. Ja tur ir pašreizējā galvenā diagnoze, tā tiek izslēgta no tā, ka to "sarežģī" pašreizējā sekundārā diagnoze, un netiek ģenerēta *CC* īpašība, kas nozīmē, ka netiek saņemta neviena DRG grupa ar komplikācijām. Šis process jāatkārto katrai sekundārajai diagnozei ar *COMPL*, kas parādās pacienta medicīnas datos.

# Prasības DRG tipa *CC* vai *MCC* saņemšanai

*Šis ir kopsavilkums tam, kas jau minēts iepriekš tabulas aprakstos.*

1. Pamata prasība/nepieciešamība ir, lai pacienta medicīnas dati novestu pie DRG, kas ir sadalīta *CC* līmeņos, ja pastāv šāda iespēja. Aptuveni pusei pamata DRG grupu nav šāda dalījuma. DRG tekstos ir norādīts, vai ir iedalījums *CC* līmeņiem. [Zviedru valodas versijā tas ir redzams arī pēc DRG koda. DRG grupas, kuru kods beidzas ar burtu N (stacionārās DRG), O (ambulatorās DRG specializētajā aprūpē) un R (primārās aprūpes DRG), nav iedalītas *CC* līmeņos.]
2. Pacienta datos jābūt manipulācijas kodam ar *CC* = 1 saskaņā ar tabulu *proc\_feat* vai sekundārajai

diagnozei ar *COMPL* saskaņā ar tabulu *dg\_feat.*

1. Ja sekundārās diagnozes *COMPL* satur burtu I (= neaktīvs), jābūt citai diagnozei vai manipulācijas kodam ar *dgprop* vērtību, kas aktivizē pašreizējo *COMPL* saskaņā ar tabulu *compl\_name* (sleja *inclprop*). *Diagnožu kodu dgprop* vērtības ir norādītas tabulā *dg\_feat*, bet *dgprop* vērtības manipulāciju kodiem ir norādītas tabulā *proc\_feat*.
2. Pašreizējā galvenā diagnoze nedrīkst atrasties pašreizējā aktivizētā vai galvenokārt aktīvā *COMPL*

izslēgšanas sarakstā, kā norādīts tabulā *compl\_excl*.

# MDC 98 Vīriešu vai sieviešu dzimumorgānu slimības

SSK-10 ietver vairākus diagnožu kodus, kas ir vienādi vīriešiem un sievietēm, neskatoties uz to, ka runa ir par dzimumorgānu slimībām. Tie ir apkopoti MDC 98, un tiem visiem ir diagnostikas kategorijas (*dgcat*) vērtība, kas sākas ar 98M. Grupētāji ir stingri kodēti, lai mainītu 98 uz 12, ja pacients ir vīrietis, un uz 13, ja tā ir sieviete, un tas notiek, pirms pacienta dati tiek salīdzināti ar datiem, kas atrodami grupēšanas noteikumos tabulā *drg\_logic*.

*Piemērs*: Diagnozes kods A630 *Condyloma acuminatum* (Anoģenitālas (veneriskas) kārpas) ir *dgcat* 98M03, kas vīriešiem tiek mainīts uz 12M03, bet sievietēm - uz 13M03.

# Kā noskaidrot DRG saturu

* Atveriet tabulu *drg\_logic* un atlasiet pētāmo DRG grupu, izmantojot Excel automātisko filtru slejas *drg\_nat*vai *drg\_comb*galvenē. *Nevajadzētu izmantot funkciju "atrast un atzīmēt" (palielināmā stikla ikona), jo var būt vairāki noteikumi (rindas), kas ved uz vienu un to pašu DRG, un šīs rindas var būt izkaisītas dažādās tabulas vietās.*
* Kolonnās no *icd* līdz *disch*skatiet, kādas ir prasības grupēšanai uz pašreizējo DRG. Paturiet

prātā kolonnas *or\_proc* burtu nozīmi, kas aprakstīta nodaļā par tabulu *drg\_logic*.

* Atveriet diagnožu tabulu *dg\_feat* un/vai manipulāciju tabulu *proc\_feat* un izmantojiet Excel automātisko filtru slejas *varval* galvenē, lai atrastu visus kodus ar nepieciešamajām grupēšanas īpašībām. Paturiet prātā, ka ir manipulāciju kodi, kuriem ir diagnozes īpašības (*dgprop*). (Ņemiet vērā, ka šādā veidā atrastie diagnožu un manipulāciju kodi ne vienmēr attiecas tikai uz konkrēto DRG. Izmantojot citas diagnožu un manipulāciju kombinācijas, tos var iekļaut arī citās DRG grupās).

### Problēma ar īpašību OR un manipulācijas īpašību (procpro) kombināciju

Daudzi grupēšanas noteikumi pieprasa gan īpašību *OR*, gan manipulācijas īpašību (*procpro*). Atsevišķa *OR* vērtības sleja tabulā *proc\_feat* ļauj filtrēt visus manipulāciju kodus ar noteiktu manipulācijas īpašību slejā *varval* un vienlaikus redzēt to *OR* vērtību. Dažreiz manipulācijas kods atbilst manipulācijas īpašībai, bet tam nav īpašības *OR*. Tad jāzina, ka *OR* īpašību var pievienot pacienta datiem, izmantojot citu manipulācijas kodu.

### Problēma ar dažiem tukšiem laukiem ailē 'dgcat' tabulā 'drg\_logic'

Dažreiz grupēšanas noteikums pieprasa diagnozes kodu noteiktā MDC (kas parādās slejā *mdc*), bet lauks *dgcat*ir tukšs. To var interpretēt tā, ka noteikums pieņem jebkuru diagnozes kodu pašreizējā MDC, bet tas reti kad ir taisnība. Tad ir jāpārbauda, vai ir kāds noteikums ar noteiktu diagnostikas kategoriju, bet citādi identiski, virs pašreizējās rindas. Ja ir šādi noteikumi, tukšo lauku *dgcat* lasa kā "atlikušās diagnožu kategorijas pašreizējā MDC". Bieži, bet ne vienmēr, tā ir diagnostikas kategorija, kas beidzas ar M99.

# Kā noskaidrot, kurās DRG grupās var iedalīt diagnozes vai

**manipulācijas kodu?**

Šis norādījums attiecas tikai uz galvenajām diagnozēm. Sekundāro diagnožu kodus var grupēt jebkurā grupā.

* Atveriet attiecīgi tabulu *dg\_feat* vai *proc\_feat* un atfiltrējiet pētāmo kodu.
* Ievērojiet, kādas grupēšanas īpašības ir atlasītajam kodam.
* Atveriet tabulu *drg\_logic* un atfiltrējiet pašreizējās grupēšanas īpašības kolonnās no *mdc* līdz *dgprop4*(izņemot kolonnu *compl*). DRG grupa vai DRG grupas, ko var ņemt vērā, ir parādītas slejās *drg\_nat* un *drg\_comb*.

***Problēma ar tukšiem laukiem tabulas drg\_logic slejā dgcat ir līdzīga iepriekš aprakstītajai.*** Ja izvēlētajam diagnozes kodam ir diagnozes kategorija, kas neatbilst nevienai vērtībai slejā *dgcat*, tā vietā var veikt atbilstību pēc MDC vērtības, bet izslēgt visas DRG, kas pieprasa konkrētu diagnozes kategoriju.

Noskaidrot DRG grupas vai grupu saturu, kurās diagnozes/ manipulācijas kodu var sagrupēt, izmantojot iepriekš aprakstītās metodes, ir laikietilpīgi un pastāv risks kļūdīties. Tāpēc labi ir pielietot kādu no ārējiem grupēšanas rīkiem (Zviedrijā NordDRG Explorer, NVD rīcībā esošais VisualDRG)

Atjaunināts 2021-12-20 **Mats Fernström**

Zviedrijas Nacionālā veselības un labklājības Padome

Tulkots un papildināts 2024. gadā

Kristīne Putniņa

Nacionālais veselības dienests